CELEX: 52004PC0421
Language: fi
Date: 2004-06-07
Title: Ehdotus neuvoston päätös Kyproksen kansan edustajista Euroopan parlamentissa siinä tapauksessa, että Kyproksen ongelma saadaan ratkaistua

Avis juridique important

|

52004PC0421

Ehdotus neuvoston päätös Kyproksen kansan edustajista Euroopan parlamentissa siinä tapauksessa, että Kyproksen ongelma saadaan ratkaistua  /* KOM/2004/0421 lopull. */  

Ehdotus NEUVOSTON PÄÄTÖS Kyproksen kansan edustajista Euroopan parlamentissa siinä tapauksessa, että Kyproksen ongelma saadaan ratkaistua(komission esittämä)PERUSTELUTEuroopan unioni on toistuvasti korostanut pitävänsä parhaimpana, että Kypros liittyisi unioniin uudelleen yhdistyneenä. Kyproksen ongelmaan ei ole kuitenkaan vielä löydetty kokonaisvaltaista ratkaisua.Vuoden 2003 liittymisasiakirjan pöytäkirjan N:o 10 1 artiklan 1 kohdan mukaisesti yhteisön säännöstön soveltamista lykätään niillä Kyproksen alueilla, jotka eivät kuulu Kyproksen tasavallan hallituksen tosiasialliseen hallintaan. Jos Kyproksen ongelma saadaan ratkaistua, neuvosto päättää tämän lykkäyksen peruuttamisesta pöytäkirjan N:o 10 1 artiklan 2 kohdan mukaisesti. Tämän seurauksena yhteisön lainsäädäntöä aletaan soveltaa kyseisillä alueilla asuviin kyproslaisiin.EY:n perustamissopimuksen 189 artiklan mukaan Euroopan parlamentti koostuu yhteisöksi yhdistyneiden valtioiden kansojen edustajista. EY:n perustamissopimuksen 190 artiklan 1 kohdan ja Euroopan unionin perusoikeuskirjan 39 artiklan 2 kohdan mukaan Euroopan parlamentin jäsenet valitaan yleisillä, välittömillä vaaleilla.Jotta voitaisiin varmistaa kaikkien kyproslaisten, myös Kyproksen turkkilaisyhteisön, edustus ja vaalioikeudet siinä tapauksessa, että Kyproksen ongelmassa päästään kokonaisvaltaiseen ratkaisuun, on tarpeen säätää, että Kyproksen edustajien toimikausi Euroopan parlamentissa päättyy tällöin tavanomaista aikaisemmin ja että koko Kyproksessa järjestetään ylimääräiset vaalit Euroopan parlamentin jäljellä olevaa vaalikautta varten.Neuvoston päätöksen oikeusperusta on vuoden 2003 liittymisasiakirjan Kyprosta koskevan pöytäkirjan N:o 10 4 artikla, joka antaa neuvostolle mahdollisuuden päättää Kyproksen liittymistä Euroopan unioniin koskevien ehtojen mukautuksista Kyproksen turkkilaisen yhteisön osalta, jos Kyproksen ongelmaan löydetään ratkaisu.Asiaa koskevan neuvoston päätöksen olisi tultava voimaan ennen 10.-13. kesäkuuta 2004 järjestettäviä Euroopan parlamentin vaaleja.Ehdotus NEUVOSTON PÄÄTÖS Kyproksen kansan edustajista Euroopan parlamentissa siinä tapauksessa, että Kyproksen ongelma saadaan ratkaistuaEUROOPAN UNIONIN NEUVOSTO, jokaottaa huomioon vuoden 2003 liittymisasiakirjan Kyprosta koskevan pöytäkirjan N:o 10 ja erityisesti sen 4 artiklan,ottaa huomioon komission ehdotuksen [1],[1]  EYVL C , , s.sekä katsoo seuraavaa:(1) Euroopan neuvosto on toistuvasti korostanut pitävänsä parhaimpana, että Kypros liittyisi unioniin uudelleen yhdistyneenä. Kyproksen ongelmaan ei ole kuitenkaan vielä löydetty kokonaisvaltaista ratkaisua, eikä saaren uudelleen yhdistyminen ole vielä toteutunut.(2) Tämän vuoksi yhteisön säännöstön soveltamista lykätään, kunnes ongelma saadaan ratkaistua, pöytäkirjassa N:o 10 olevan 1 artiklan 1 kohdan mukaisesti niillä Kyproksen alueilla, jotka eivät kuulu Kyproksen tasavallan hallituksen tosiasialliseen hallintaan.(3) Jos Kyproksen ongelmassa päästään kokonaisvaltaiseen ratkaisuun, neuvoston on pöytäkirjassa N:o 10 olevan 1 artiklan 2 kohdan mukaisesti päätettävä tämän lykkäyksen peruuttamisesta. Tämän seurauksena yhteisön säännöstöä sovellettaisiin myös niillä Kyproksen alueilla, jotka eivät tällä hetkellä kuulu Kyproksen tasavallan hallituksen tosiasialliseen hallintaan, ja sen vaikutukset ulottuisivat kyseisillä alueilla asuviin kyproslaisiin.(4) Euroopan yhteisön perustamissopimuksen 189 artiklan mukaan Euroopan parlamentti koostuu yhteisöksi yhdistyneiden valtioiden kansojen edustajista. Euroopan parlamentin jäsenet valitaan yleisillä, välittömillä vaaleilla Euroopan yhteisön perustamissopimuksen 190 artiklan ja Euroopan atomienergiyhteisön perustamissopimuksen 108 artiklan mukaisesti sekä siten kuin säädetään neuvoston päätöksen 76/787/EHTY, ETY, Euratom [2] liitteenä olevassa, edustajien valitsemisesta Euroopan parlamenttiin yleisillä välittömillä vaaleilla annetussa säädöksessä, jäljempänä 'vuoden 1976 säädös', sellaisena kuin se on muutettuna neuvoston päätöksellä 2002/772/EY, Euratom [3].[2]  EYVL L 278, 8.10.1976, s. 1.[3]  EYVL L 283, 21.10.2002, s. 1.(5) Euroopan parlamentin jäsenet seuraavaksi vaalikaudeksi 2004-2009 valitaan 10-13 päivänä kesäkuuta 2004 pidettävissä vaaleissa. Vuoden 2003 liittymisasiakirjan 11 artiklan mukaan Kyproksesta valittavien edustajien määrä vaalikaudella 2004-2009 on kuusi. Kyseistä vaalikautta varten ei kuitenkaan järjestetä vaaleja siinä osassa Kyprosta, jossa yhteisön säännöstön soveltamista on lykätty.(6) Jotta voitaisiin varmistaa kaikkien kyproslaisten, myös Kyproksen turkkilaisen yhteisön, edustus ja vaalioikeudet siinä tapauksessa, että Kyproksen ongelmassa päästään kokonaisvaltaiseen ratkaisuun, on tarpeen säätää, että kesäkuussa 2004 tai myöhemmissä vaaleissa valittujen Kyproksen kansan edustajien toimikausi Euroopan parlamentissa päättyy tällöin tavanomaista aikaisemmin ja että koko Kyproksessa järjestetään ylimääräiset vaalit Euroopan parlamentin jäljellä olevaa vaalikautta varten,ON PÄÄTTÄNYT SEURAAVAA:1 artiklaJos Kyproksen ongelmassa tulee voimaan kokonaisvaltainen ratkaisu, sovelletaan Euroopan yhteisön perustamissopimuksen 190 artiklan 3 kohdan määräyksistä ja vuoden 1976 säädöksen 5 artiklan, 10 artiklan 1 kohdan ja 11 artiklan 2 kohdan säännöksistä poiketen seuraavia säännöksiä:a) Kyproksen kansan valitsemien edustajien toimikausi Euroopan parlamentissa päättyy, kun b alakohdassa tarkoitettujen vaalien jälkeen pidettävä Euroopan parlamentin ensimmäinen istunto julistetaan alkaneeksi.b) Koko Kyproksessa järjestetään ylimääräiset vaalit Kyproksen kansan edustajien valitsemiseksi Euroopan parlamenttiin parlamentin jäljellä olevaa vaalikautta 2004-2009 tai mitä tahansa myöhempää vaalikautta varten sunnuntaina neljän kuukauden päästä siitä, kun neuvosto on vuoden 2003 liittymisasiakirjan pöytäkirjassa N:o 10 olevan 1 artiklan 2 kohdan mukaisesti tehnyt ensimmäisen päätöksen yhteisön säännöstön soveltamista koskevan lykkäyksen peruuttamisesta.c) Edellä b alakohdassa tarkoitetuissa vaaleissa valittujen Euroopan parlamentin jäsenten toimikausi alkaa, kun b alakohdassa tarkoitettujen vaalien jälkeen pidettävä Euroopan parlamentin ensimmäinen istunto julistetaan alkaneeksi, ja se päättyy, kun seuraavien vaalien jälkeen pidettävä Euroopan parlamentin ensimmäinen istunto julistetaan alkaneeksi.2 artiklaTämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Tehty Brysselissä  päivänä kuuta .Neuvoston puolestaPuheenjohtaja